KWordQuiz

KWordQuiz – kompůtrowy program, kery suży do nauki nowygo słowńictwa, tajla KDE Education Project, kere zaś je tajla uod środowiska graficznygo KDE. Program je na licyncyji GNU GPL. KWordQuiz uůżiwo formatu kvtmlThe KDE Education Project - KWordQuiz. Je mogebne uůnygo używoć do nauki słowńictwa, skoro wszyjskich godek welta, pońyważ fest wspjyro UnicodeWordQuiz - PeterAndLinda.com. Krům nauki słowńictwa je mogebne używoć uůnygo do uczyńo śe terminologyji ze wjela inkszych dźyedźin naukiKDE - KWordQuiz - Flash Card Trainer, lo bajszpila do nauki mjan stolic państw welta.

 Reżimy 
Program tyn je mogebny robić we kilku reżimach. We jydnym můmy dwje kolůmny do kerych je mogebne szkryflać roztůmajte słůwka abo zwroty a uůnych tuplikowańa. Drugi to typowy program flashcard, we trzećyj pokozuje śe jydno słowo/zwrot uoroz trzi słowa s drugjyj kolumny do wyboru. We uostotńim reżimje pokozuje śe słůwko i trza samymu naszkryflać uůnygo tuplikowańy. We wszyjskich reżimach egzistuje mogebność wyboru eli majům śe pokozywać słůwka ze jednyj godki na druga, nauopak abo losowo.KWordQuiz - PeterAndLinda.comArtykuł o KWordQuiz w Linux Magazine

 Programy podańy na KWordQuiz 
We KDE 4 KWordQuiz zastůmpił KVocTrain ze KDE 3. Je tyż wersyjo lo Windows, Mac OS X a tyż lo iPad uo mjańe WordQuiz, krům tygo programu, we środowisku KDE je mogebne wysznupać program podańy na KWordQuiz uo mjańe ParleyThe KDE Education Project - Parley.

Kategoryjo:KDE
Kategoryjo:Programy edukacyjne